ঝিনাইদহের কালীগঞ্জ উপজেলার চিত্রা নদী থেকে ৫০টি বাঁধ অপসারণ করা হয়েছে। বুধবার দুপুরে উপজেলা নির্বাহী কর্মকর্তা ও নির্বাহী ম্যাজিস্ট্রেট সুবর্ণা রানী সাহা নদীতে অভিযান চালিয়ে ফয়লা, হেলাই, বলিদাপাড়া অংশ থেকে ৩টি বড় বাঁধসহ ছোট-বড় প্রায় ৫০টি বাঁধ অপসারণ করেন। তবে নদীতে বাঁধ দেওয়ার সাথে জড়িত কাউকে আটক করতে পারেননি। অভিযানের সময় কালীগঞ্জ উপজেলা সিনিয়র মৎস্য কর্মকর্তা আব্দুল্লাহ মুহাম্মদ সাইদুর রহমান রেজা, থানার এসআই দেলোয়ার হোসেনসহ পুলিশের অন্যান্য সদস্যরা উপস্থিত ছিলেন।